
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 463 

6 Ιουνίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αμοιβές μελών Δ.Σ. του Χρηματιστηρίου Αξιών Αθη¬ 
νών Α.Ε. και Προϊσταμένου της αρμόδιας, για την 


εποπτεία, Διεύθυνσης του ΥΠΕΘΟ. 1 

Παράταση χρόνου υποβολής συγκεντρωτικών κατα¬ 
στάσεων και ισοζυγίωντου άρθρου 20 Κ.Β.Σ. 2 

Καταβολή οικονομικής ενίσχυσης στην Γ.Σ.Ε.Ε. 3 

Ορισμός τακτικών και αναπληρωματικών μελών 

Επιτροπής Ιπποδρομιών. 4 

Κανονισμός Εγκρίσεων τύπου Ασυρματικών Συσ¬ 
κευών. 5 


Καθορισμός απαιτούμενου αριθμού θέσεων στάθμευ¬ 
σης και άλλες σχετικές ρυθμίσεις στην εντός των 
Διοικητικών ορίων του Δήμου Καλαμαριάς περιοχή. 6 
Επιβολή προστίμου στο Πιστωτικό Ίδρυμα ΟΒΕϋΙΤ 
ΕΥΟΝΝΑΙ3 ΘΒΕΟΕ για παραβάσεις της Νομο¬ 
θεσίας περί Αμοιβαίων Κεφαλαίων. 7 

Μεταβίβαση πακέτου μετοχών ανωνύμων εταιρειών 
εισηγμένων στο Χρηματιστήρι Αξιών Αθηνών των 
οποίων το σύνολο του ενεργητικού υπερβαίνει τα 
500 δισ. δρχ. 8 


ΥΠΟΥΡΓΙΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Αριθ. 16033/Β663 (1) 

Αμοιβές μελών Δ.Σ. του Χρηματιστηρίου Αξιών Αθηνών 
Α.Ε. και Προϊσταμένου της αρμόδιας, για την 
εποπτεία. Διεύθυνσης του ΥΠΕΘΟ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 8 (19) του Ν. 2324/1995 "Τροποποίηση 
της νομοθεσίας για τα Χρηματιστήρια Αξιών κ.λπ.) (ΦΕΚ 
146 Α’). 

β. Του άρθρου 29Ατου Ν. 1558/1985 “Κυβέρνηση και 
Κυβερνητικά Όργανα" (ΦΕΚ 137Α’), το οποίο προστέ¬ 
θηκε με το άρθρο 27 του Ν. 2081/92 (ΦΕΚ 154Α’). 

γ. Του άρθρου 11 του Π.Δ. 138/93 "Οργανισμός του 
Υπουργείου Εθνικής Οικονομίας” (ΦΕΚ55Α ). 


2. Την 48707/Β/1302/31.7.95 απόφαση του Υπουργού 
Εθνικής Οικονομίας (ΦΕΚ 682/Β/3.8.95). 

3. Την από 13.3.97 απόφαση του Διοικητικού Συμβου¬ 
λίου του Χρηματιστηρίου Αξιών Αθηνών Α.Ε. 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε τις αμοιβές των μελών του Διοικητικού 
Συμβουλίου (Δ.Σ.) του Χρηματιστηρίου Αξιών Αθηνών 
Α.Ε. από 1.1.97, ως εξής: 

α. Πρόεδρος του Διοικητικού Συμβουλίου (Δ.Σ.) μηνι¬ 
αίες αποδοχές ίσες προς τις ισχύουσες για τον 
Αντιπρόεδρο της Εθνικής Τράπεζας της Ελλάδος. 

Λοιπά μέλη Δ.Σ.: μηνιαία αποζημίωση εκατόν πενήντα 
χιλιάδες (150.000) δραχμές για κάθε μέλος. 

γ. Η αποζημίωση του Προϊσταμένου της αρμόδιας για 
την εποπτεία Δ'νσης παραμένει στο ισχύον επίπεδο. 

2. Η απόφαση με αριθμό 26531/8942/ΦΕΚ 675Β/ 
6.8.96 του Υπουργού Εθνικής Οικονομίας καταργείται. 

Η δαπάνη που προκαλείται από τις διατάξεις της 
παρούσας απόφασης βαρύνει τον προϋπολογισμό του 
Χρηματιστηρίου Αξιών Αθηνών Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μάίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-*- 

Αριθ. 1055211/317/0015 (2) 

Παράταση χρόνου υποβολής συγκεντρωτικών καταστά¬ 
σεων και ισοζυγίων του άρθρου 20 Κ.Β.Σ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις ταυ άρθρου 20 του Π.Δ. 186/92 
(Κ.Β.Σ.) περί υποβολής φορολογικών στοιχείων για δια¬ 
σταύρωση, όπως ισχύουν. 

2. Τις διατάξεις της υποπερίπτωσης γε’ της περίπτω¬ 
σης γ' του άρθρου 38 του ίδιου Π.Δ. με τις οποίες ο 
Υπουργός Οικονομικών μπορεί με απόφασή του να ορί¬ 
ζει διαφορετικό χρόνο υποβολής των φορολογικών 
στοιχείων. 

3. Την 1107147/1239/0006Α74.10.96 (ΦΕΚ Β' 922) κοι¬ 
νή απόφαση του Πρωθυπουργού και του Υπουργού 
Οικονομικών για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

4. Αιτήματα των ενδιαφερομένων, με τα οποία ζητεί¬ 
ται παράταση του χρόνου υποβολής των συγκεντρωτι¬ 
κών καταστάσεων και ισοζυγίων. 

5. Την ανάγκη διευκόλυνσης της εκπλήρωσης των 
υποχρεώσεων που ορίζονται από το άρθρο 20 του 
Κ.Β.Σ., ενόψει και της υποχρέωσης για πρώτη φορά 
υποβολής των ισοζυγίων σε συνδυασμό με το γεγονός 
ότι τα ισοζύγια, ως επί το πλείστον, συνυποβάλλονται 
με τις λοιπές καταστάσεις του άρθρου αυτού. 

6. Ότι από την απόφαση αυτή δεν προκαλείται δαπά¬ 
νη σε βάρος του Κρατικού Προϋπολογισμού, αποφα¬ 
σίζουμε: 

1. Παρατείνουμε την προθεσμία υποβολής των συγκε¬ 
ντρωτικών καταστάσεων και των ισοζυγίων, που ορί¬ 
ζονται από τις διατάξεις του άρθρου 20 του Κ.Β.Σ., του 
ημερολογιακού έτους 1996, από 25 Μαΐου στις 10 
Ιουνίου 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 23 Μαίου 1997 


Ο ΥΦΥΠΟΥΡΓΟΣ 

Γ. ΔΡΥΣ 

Αρι θ . φΐ ΐα 50310 

Καταβολή οικονομικής ενίσχυσης στην Γ.Σ.Ε.Ε. 


(3) 


Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του άρθρου 5 του Ν. 2224/94 “Ρύθ¬ 
μιση θεμάτων εργασίας συνδικαλιστικών δικαιωμάτων, 
υγιεινής και ασφάλειας των εργαζομένων και οργάνω¬ 
σης Υπουργείου Εργασίας και των εποπτευομένων από 
αυτό Νομικών Προσώπων και άλλες διατάξεις”. 

2. Την με αριθμ. 50048/97 απόφαση του Υφυπουργού 
Εργασίας (ΦΕΚ 224/Β/20.3.97). 

3. Την με αριθμ. 11/26.3.97 απόφαση του Δ.Σ. του 
Οργανισμού Εργατικής Εστίας. 

4. Την εγγραφή πίστωσης στον Κ.Α.Α. 2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν. 2081/1992 και άρθρο 29 Α του Ν. 1558/ 
1985). Η δαπάνη αυτή δεν βαρύνει τον κρατικό προϋ¬ 
πολογισμό. 

5. Την αριθμ. 80078/4.10,96 κοινή απόφαση του 
Πρωθυπουργού και του Υπουργού Εργασίας και Κοινω¬ 
νικών Ασφαλίσεων "Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων” 
(ΦΕΚ 924Β/8.10.96), αποφασίζουμε: 

Εγκρίνουμε την με αριθμ. 11/26.3.97 απόφαση του 
Δ.Σ. του Οργανισμού σχετικά με την καταβολή οικονο¬ 
μικής ενίσχυσης ύψους (1.500.000) ενός εκατομμυρίου 
πεντακοσίων χιλιάδων δρχ. στην Γ.Σ.Ε.Ε. για την αγορά 
ειδών πρώτης ανάγκης, φαρμακευτικού υλικού, τροφί¬ 
μων κ.λπ., προκειμένου να οργανωθεί και από την πλευ¬ 
ρά των εργαζομένων της χώρας μια αποστολή ανθρω¬ 
πιστικής βοήθειας προς τον Αλβανικό λαό. 


Η δαπάνη αυτή η οποία βαρύνει τον Κ.Α.Ε. 2522Ζ του 
προϋπολογισμού του Ο.Ε.Ε. έτους 1997 δεν βαρύνει 
τον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 27 Μαίου 1997 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
- 4 - 

Αριθ. 14676 (4) 

Ορισμός τακτικών και αναπληρωματικών μελών 
Επιτροπής Ιπποδρομιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Ν. Α Ν. 397/68 "περί επανασυστάσεως της ΓΓΑ 
και των αρμοιδιοτήτων αυτής”. 

β) Του Ν. 1558/85 “Κυβέρνηση και Κυβερνητικά 
Όργανα”. 

γ) Του Α.Ν. 399/68 "περί ΦΕΕ όπως αντικαταστάθηκε 
και συμπληρώθηκε από το Ν. 191/75 και Ν. 1070/80. 

2. Την γνώμη της ΦΕΕ όπως διατυπώθηκε στο υπ’ 
αριθμ. 7/10.4.97 πρακτικό Συνεδρίασης του Διοικητικού 
Συμβουλίου. 

3. Την υπ' αριθμ. 47968/9.10.96 (ΦΕΚ 937/14.10.96) 
Κοινή Απόφαση του Πρωθυπουργού και του Υπουργού 
Πολιτισμού “Ανάθεση αρμοδιοτήτων στον Υφυπουργό 
Πολιτισμού Ανδρέα Φούρα". αποφασίζουμε: 

Ορίζονται τακτικά μέλη της Επιτροπής Ιπποδρομιών 
οι εξής: 

1. Ευαγγελιστής Στέφανος 

2. Καλαϊτζής Δημήτριος 

3. Γραμματικόπουλος Κων/νος 

Αναπληρωματικά μέλη: 

1. Αποστολόπουλος Παναγιώτης 

2. Μανιάτης Κων/νος 

3. Βασιλείου Αλέκος 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 22 Μαΐου 1997 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 
-*- 

Α ριθ. 63600 (5) 

Κανονισμός Εγκρίσεων τύπου Ασυρματικών Συσκευών 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Εχοντας υπόψη: 

1. Τις διατάξεις του Αρθρου 15 του Ν.Δ.1244/1972 (Α- 
181) "περί λειτουργίας ερασιτεχνικών και πειραματικών 
σταθμών ασυρμάτου, ειδικών ραδιοδικτύων και ιδρύσε- 
ως Υπηρεσίας Ελέγχου Ραδιοεκπομπών" όπως τροπο¬ 
ποιήθηκε με το Αρθρο 8 του ν. 1780/1988 (Α 114) “Τρο¬ 
ποποίηση και συμπλήρωση του ν.δ. 1244/1972 και άλλες 
διατάξεις". 

2. Τις διατάξεις του Ν.2246/1994 (Α-172) “Οργάνωση 
και λειτουργία του τομέα τηλεπικοινωνιών" και του Ν. 
2231/1994 (Α-139) “Σύσταση και λειτουργία Ελληνικού 
Ινστιτούτου Μετρολογίας, Εθνικού Συμβουλίου Διαπί¬ 
στευσης και άλλες διατάξεις”. 

3. Τις διατάξεις του Αρθρου 22 του Π.Δ. 149/1992 (Α- 
72) “ Οργανισμός του Υπουργείου Μεταφορών και Επι¬ 
κοινωνιών 

4. Τις διατάξεις του άρθρου 29Α του Ν.1558/1985 (Α- 
137) “Κυβέρνηση και Κυβερνητικά όργανα” που προ¬ 
στέθηκε με το άρθρο 27 του Ν.2081/92 (Α-154). 

5. Την απόφαση 1107147/1239/4-10-96 (Β-922) του 
Πρωθυπουργού και του Υπουργού Οικονομικών “περί 
ανάθεσης αρμοδιοτήτων Υπουργού Οικονομικών στους 
Υφυπουργούς Οικονομικών”. 

6. Την Σύσταση ΟΕΡΤ Τ/Π 71-03 που αφορά διαδικα¬ 
σίες για αμοιβαία αναγνώριση της εξέτασης τύπου και 
έγκρισης τύπου ραδιοηλεκτρικών συσκευών. 

7. Την απο 22-11-1994 αιτιολογημένη γνώμη της 
Ευρωπαϊκής Επιτροπής καθώς και την ανάγκη συμμόρ¬ 
φωσης με την διαδικασία πληροφόρησης στον τομέα 
τεχνικών προτύπων και προδιαγραφών βάσει του 
άρθρου 169 της Συνθήκης για την ίδρυση της Ευρωπαϊ¬ 
κής Οικονομικής Κοινότητας. 

8. Το γεγονός οτι απο τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε τον Κανονισμό Εγκρίσεων Τύπου Ασυρ- 
ματικών Συσκευών: 

ΚΑΝΟΝΙΣΜΟΣ ΕΓΚΡΙΣΕΩΝ ΤΥΠΟΥ ΑΣΥΡΜΑΤΙΚΩΝ 
ΣΥΣΚΕΥΩΝ 

Αρθρο 1 
ΟΡΙΣΜΟΙ 

1. Εξέταση τύπου: Η διαδικασία κατά την οποία η 
αρμόδια αρχή διαπιστώνει οτι ένα αντιπροσωπευτικό 
δοκίμιο (τύπος) του οποίου προβλέπεται η παραγωγή 
απο τον κατασκευαστή ανταποκρίνεται στις διατάξεις 
ενός τεχνικού κανονισμού ή στις τεχνικές προδιαγρα¬ 
φές ενός τεχνικού προτύπου. 

2. Ελληνικό Πιστοποιητικό Εγκρισης Τύπου ασυρματι- 
κής συσκευής: Είναι η επίσημη γραπτή διαβεβαίωση οτι 
ένας συγκεκριμένος τύπος ασυρματικής συσκευής 
ανταποκρίνεται στις απαιτήσεις των αντίστοιχων τεχνι¬ 
κών προδιαγραφών που ισχύουν. 

3. Τεχνική προδιαγραφή: Είναι η προδιαγραφή που 
καθορίζει τα απαιτούμενα χαρακτηριστικά ενός προϊό¬ 
ντος όπως η ποιότητα, η επίδοση, η ασφάλεια, οι διασ¬ 
τάσεις συμπεριλαμβανομένων και των απαιτήσεων που 
ισχύουν για το προϊόν όσον αφορά την ορολογία, τα 
σύμβολα, τις δοκιμές και τις μεθόδους δοκιμών, τη 
συσκευασία και τις σημάνσεις. 

4. Πρότυπο: Είναι η τεχνική προδιαγραφή που έχει 
θεσπιστεί απο αναγνωρισμένο οργανισμό τυποποίησης. 

5. Αρχικά Ελεγχόμενες συσκευές: Είναι οι ασυρματι- 
κές συσκευές που χαρακτηρίζονται ως "αρχικά ελεγχό¬ 
μενες" σύμφωνα με τιςΕλληνικές ισχύουσες διατάξεις. 
Οι συσκευές αυτές για την Ελληνική πραγματικότητα 
αντιστοιχούν στις περιπτώσεις συσκευών ελεύθερης 
κυκλοφορίας και χρήσης που αναφέρονται στην 
Σύσταση ΟΕΡΤ 71-03. 


Αρθρο 2 

ΓΕΝΙΚΕΣ ΔΙΑΤΑΞΕΙΣ 

1. Το πεδίο εφαρμογής της απόφασης αυτής αφορά 
Εγκρίσεις Τύπου για όλες τις ασυρματικές συσκευές 
εκτός απο: 

1.1. τις ασυρματικές συσκευές που είναι Τηλεπικοινω¬ 
νιακός Τερματικός Εξοπλισμός σύμφωνα με την Οδηγία 
91/263/ΕΟΚ και 

2.2. τις ασυρματικές συσκευές για τις οποίες δεν 
υπάρχει πρότυπο του Ευρωπαϊκού Ινστιτούτου Τηλεπι¬ 
κοινωνιακών Προτύπων (ΕΤ8Ι) 

2. Αρμόδια υπηρεσία για την έκδοση Ελληνικού 
ΠιστοποιητικούΕγκρισης Τύπου είναι η Διεύθυνση 
Τεχνικής και Ελέγχου Επικοινωνιών της Κ.Υ. του Υ.Μ.Ε. 

3. Η πραγματοποίηση των ελέγχων, εργαστηριακών 
μετρήσεων και σχετικών φωτογραφήσεων του τύπου 
ασυρματικής συσκευής πρέπει να διενεργείται απο 
εργαστήριο χώρας που συμετέχει επίσημα στην Ευρω¬ 
παϊκή Συνδιάσκεψη Ταχυδρομείων και Τηλεπικοινωνιών 
(ΟΕΡΤ) και που είναι διαπιστευμένο απο αρμόδιο 
φορέα, σύμφωνα με τις οδηγίες 130 25 και 38 ή ΕΝ 
45001 και ΕΝ45002. 

4. Τα διαπιστευμένα εργαστήρια πρέπει να χρησιμο¬ 
ποιούντο εγκεκριμένα απο την ΟΕΡΤ/ΕΠΟ έντυπα αιτή¬ 
σεων (αρρΙίο&Ιίοη ίοπτι) και έντυπα εκθέσεων δοκιμών 
(ίθδΐ Γβροιΐ) για τα αντίστοιχα πρότυπα. Τα έντυπα αυτά 
θα είναι διατυπωμένα στην Ελληνική ή στην γλώσσα 
εργασίας του ΕΤ3Ι (Αγγλική). 

5. Η Εγκριση Τύπου ασυρματικής συσκευής σε καμία 
περίπτωση δεν εγγυάται οτι αυτός ο τύπος συσκευών 
ικανοποιεί τα ποιοτικά χαρακτηριστικά που επιθυμεί ή 
απαιτεί ο χρήστης. 

6. Οι συσκευές που προωθούνται στην αγορά και τί¬ 
θενται σε νόμιμη λειτουργία πρέπει να πληρούν τις 
απαιτήσεις της τεχνικής προδιαγραφής βάσει της οποί¬ 
ας εκδόθηκε η Ελληνική Εγκριση Τύπου και τους τυχόν 
ειδικούς όρους της υπόψη Εγκρισης. 

7. Η χορήγηση Εγκρισης Τύπου σε καμία περίπτωση 
δεν υποκαθιστά άλλες άδειες που προβλέπονται απο 
ισχύουσες διατάξεις (άδειες εμπορίας, κατοχής, εγκα 
τάτασης, λειτουργίας κλπ) ούτε απαλλάσσει τους 
ενδιαφερομένους εισαγωγείς απο τυχόν απαιτήσεις 
εγκρίσεων για άλλα θέματα (ασφάλεια, ηλεκτρομαγνη- 
τική συμβατότητα κλπ). 

Αρθρο 3 

ΑΝΑΓΝΩΡΙΣΕΙΣ ΕΓΚΡΙΣΕΩΝ ΤΎΠΟΥ 

1. Κάθε έγκριση τύπου (Ιγρβ αρρτοναΙ) ασυρματικής 
συσκευής που χορηγήθηκε απο χώρα ΟΕΡΤ. αναγνωρί¬ 
ζεται στην Ελλάδα και βάσει αυτής, εκδίδεται Ελληνικό 
Πιστοποιητικό έγκρισης τύπου εφόσον: 

1.1. Το Αρχικό Πιστοποιητικό έγκρισης τύπου εκδόθη¬ 
κε απο χώρα ΟΕΡΤ και βασίστηκε στα αντίστοιχα πρό¬ 
τυπα (ΕΤ3 ή Ι-ΕΤ5) του Ευρωπαϊκού Ινστιτούτου Τηλε¬ 
πικοινωνιακών Προτύπων (ΕΤ5Ι) ή σε Ελληνικό 
Πρότυπο ΕΛΟΤ ή 

2.2. Το Αρχικό Πιστοποιητικό έγκρισης τύπου εκδόθη¬ 
κε από χώρα κράτος μέλος ή χώρα ΕΖΕΣ συμβαλόμενο 
μέρος της συμφωνίας ΕΟΧ βάσει εθνικών προτύπων 
που εξασφαλίζουν το ίδιο επίπεδο τεχνολογικής ασφά¬ 
λειας με τα πρότυπα ΕΤ5Ι. 

2. Τα Πιστοποιητικά εγκρίσεων τύπου της προηγουμέ- 

νης παραγράφου, πρέπει να περιλαμβάνουν κατ'ελάχι- 
στον τις ακόλουθες πληροφορίες: 

2.1. Τα στοιχεία της αρμόδιας αρχής (ΟΕΡΤ Αάιηί- 
ηΐδίΓΒΐίοη) που εξέδωσε το Αρχικό Πιστοποιητικό έγκρι¬ 
σης τύπου 

2.2. Τα στοιχεία του Αρχικού Πιστοποιητικού (αριθμός 
έγκρισης τύπου, αριθμός έκδοσης (ίεευβ πυιτιόθΓ), ημε¬ 
ρομηνία έκδοσης κλπ) 

2.3. Τα στοιχεία του κατασκευαστή οίκου 

2.4. Τον τύπο της συσκευής 

2.5. Το πρότυπο που πληρεί η συσκευή 

2.6. Το είδος της συσκευής (βάση, κινητός, φορητός 
σταθμός κλπ) 

2.7. Κατηγορία της υπηρεσίας που εξυπηρετεί, σύμ¬ 
φωνα με τις διατάξεις του Διεθνή Κανονισμού Ραδιοεπι¬ 
κοινωνιών 

2.8. Περιοχή συχνοτήτων λειτουργίας (πομπού και 
δέκτη) 

2.9. Περιοχή ισχύος 

2.10. Διαχωρισμό διαδοχικών διαύλων (οάΒπηβΙ 

ερθοίηρ) 

2.11. Περιοχή θερμοκρασιών 

2.12. Επιπλέον πληροφορίες που σχετίζονται με τις 
ιδιαίτερες προδιαγραφές (π.χ. δίιτιρίθχ, άυρίβχ, όίΐ Γ3ΐθ 
κλπ) 

3. Εαν ο τύπος της ασυρματικής συσκευής σύμφωνα 
με τις ισχύουσες Ελληνικές διατάξεις χαρακτηρίζεται 
ως “αρχικά ελεγχόμενος”, τα αντίστοιχα Πιστοποιητικά 
εγκρίσεων τύπου της παραγράφου 1, πρέπει να περι¬ 
λαμβάνουν κατ'ελάχιστον τις ακόλουθες πληροφορίες: 

3.1. Τα στοιχεία της αρμόδιας αρχής (ΟΕΡΤ Αάτηί- 
πίδΐΓ3(ίοη) και του Αρχικού Πιστοποιητικού έγκρισης 
τύπου 

3.2. Τα στοιχεία του κατασκευαστή οίκου 

3.3. Τον τύπο της συσκευής 

3.4. Το πρότυπο που πληρεί η συσκευή 

3.5. Το είδος της συσκευής (βάση, κινητός, φορητός 
σταθμός κλπ) 

4. Σε περίπτωση που ένα Αρχικό Πιστοποιητικό έγκρι¬ 
σης τύπου δεν περιλαμβάνει κάποιες απο τις παραπά¬ 
νω αναφερόμενες πληροφορίες, θα πρέπει αυτές να 
προκύπτουν σαφώς απο το αντίστοιχα έντυπα της Αίτη¬ 
σης εξέτασης τύπου (βρρίίοείίοπ Ιογγπ) ή της Εκθεσης 
Δοκιμών (ίθδΐ ΓβροΠ). 

5. Το Ελληνικό Πιστοποιητικό έγκρισης τύπου θα 
περιλαμβάνει όλους τους τύπους (ή παραλλαγές τύ¬ 
που) που θα αναφέρονται στο αντίστοιχο Αρχικό Πιστο¬ 
ποιητικό έγκρισης τύπου. 

Αρθρο 4 

ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ 

ΕΛΛΗΝΙΚΩΝ ΠΙΣΤΟΠΟΙΗΤΙΚΩΝ ΕΓΚΡΙΣΕΩΝ ΤΥΠΟΥ 

1. Η αλληλογραφία, τα δικαιολογητικά και άλλα έγ¬ 
γραφα που αφορούν τις διαδικασίες για την έγκριση 
τύπου πρέπει να συντάσσονται στην Ελληνική γλώσσα. 
Ομως, για την διευκόλυνση της διαδικασίας παροχής 
έγκρισης τύπου η αρμόδια υπηρεσία μπορεί να δέχεται 
απο τον ενδιαφερόμενο επίσημες ή μή επίσημες μετα¬ 
φράσεις της αλληλογραφίας και των άλλων δικαιολογη- 
τικών στην Ελληνική ή Αγγλική γλώσσα. Τα κατα την 
κρίση της αρμόδιας υπηρεσίας σημαντικά έγγραφα των 
ενδιαφερομένων κατασκευαστικών οίκων που σχετίζο¬ 


νται με την έκδοση Ελληνικής έγκρισης τύπου, πρέπει 
να είναι θεωρημένα για την γνησιότητά τους απο το 
Εμποροβιομηχανικό Επιμελητήριο στο οποίο είναι εγγε¬ 
γραμμένος ο οίκος. Η αρμόδια υπηρεσία μπορεί κατα 
την κρίση της να ζητά θεωρήσεις γνησιότητας και για 
άλλα έγγραφα ή βεβαιώσεις που σχετίζονται με την 
έκδοση Ελληνικής έγκρισης τύπου. 

2. Η αίτηση για την παροχή έγκρισης τύπου υποβάλ¬ 
λεται απο τον κατασκευαστή της συσκευής ή απο κάθε 
άλλο ενδιαφερόμενο που έχει εξουσιοδοτηθεί ειδικά 
για τον σκοπό αυτό απο τον κατασκευαστή. Η σχετική 
εξουσιοδότηση πρέπει να είναι θεωρημένη απο το 
εμποροβιομηχανικό επιμελητήριο στο οποίο είναι εγγε¬ 
γραμμένος ο κατασκευαστής. 

3. Για την έκδοση Ελληνικού Πιστοποιητικού έγκρισης 
τύπου ο ενδιαφερόμιενος θα πρέπει να υποβάλλει στην 
αρμόδια υπηρεσία του ΥΜΕ τα εξής: 

3.1. Αίτηση 

3.2. Αποδεικτικό είσπραξης παράβολου του Δημοσίου 
ανταποδοτικού χαρακτήρα, 70.000 δρχ. 

4. Επιπλέον των δικαιολογητικών της προηγούμενης 
παραγράφου, πρέπει ο ενδιαφερόμενος να υποβάλλει 
και τα κάτωθι δικαιολογητικά ανάλογα με τις αντίστοι¬ 
χες περιπτώσεις: 

4.1. Περίπτωση Εγκρισης Τύπου ασυρματικής 
συσκευής και για την οποία έχει εκδοθεί έγκριση τύπου 
απο χώρα ΟΕΡΤ σύμφωνα με τα οριζόμενα στο ΑΡΘΡΟ 
3 της παρούσας: 

4.1.1. Το Αρχικό Πιστοποιητικό Εγκρισης Τύπου (ή 
αντίγραφο θεωρημένο για την γνησιότητα του απο την 
εκδούσα αρχή). 

4.1.2. Απλά ή θεωρημένα αντίγραφα της Αίτησης εξέ¬ 
τασης τύπου (αρρΙίΟΗϋοπ ίοπη) καθώς και της Εκθεσης 
Δοκιμών (Ιθδί τοροτί) του διαπιστευμένου εργαστηρίου. 

4.2. Περίπτωση Εγκρισης Τύπου ασυρματικής συσκευ¬ 
ής για την οποία, κατα δήλωση του ενδιαφερομένου, δέν 
έχει εκδοθεί Εγκριση Τύπου απο άλλη χώρα ΟΕΡΤ : 

4.2.1. Πλήρως συμπληρωμένο το αντίστοιχο έντυπο 
Αίτησης εξέτασης τύπου (3ρρΙίθ3ΐίοπ ίοππ) που είναι 
εγκεκριμένο απο ΟΕΡΤ/ΕΗΟ 

4.2.2. Την αντίστοιχη Εκθεση Δοκιμών (Ιθδί Γερού) του 
διαπιστευμένου εργαστηρίου. 

5. Η αρμόδια υπηρεσία, εφόσον υπάρχουν ιδιαίτερες 
απαιτήσεις απο ισχύουσες διατάξεις στην Ελλάδα, μπο¬ 
ρεί να ζητά ιδιαίτερες μετρήσεις προβλεπόμενες στο 
αντίστοιχο πρότυπο. 

6. Η αρμόδια υπηρεσία, κατα την κρίση της μπορεί να 
ζητά κάθε άλλη διευκρΐνηση ή συμπληρωματική πληρο¬ 
φορία ή θεωρήσεις εγκυρότητας σε έγγραφα που σχε¬ 
τίζονται με την έγκριση τύπου. 

Αρθρο 5 

ΔΙΑΔΙΚΑΣΙΑ ΠΑΡΟΧΗΣ ΕΓΚΡΙΣΗΣ ΤΥΠΟΥ - 
ΠΛΗΡΟΦΟΡΗΣΗ 

Ι.Μετά την κατάθεση της αίτησης και των πλήρων 
δικαιολογητικών κςιτα περίπτωση, εξετάζεται το αίτημα 
κατα σειρά προτεραιότητος και εκδίδεται το Ελληνικό 
Πιστοποιητικό Εγκρισης Τύπου ή απορρίπτεται το αίτη¬ 
μα με αιτιολογημένη απόφαση του Διευθυντή της αρμό¬ 
διας υπηρεσίας, Σε περίπτωση απόρριψης, ο ενδιαφε¬ 
ρόμενος μπορεί να ζητήσει με αίτησή του, την επανεξέ¬ 
ταση του αιτήματος αιτιολογώντας την ένστασή του. 

Στην περίπτωση αυτή, η αρμόδια υπηρεσία εξετάζει την 
ένσταση και μπορεί να ζητήσει σχετική γνωμοδότηση 
απο την Επιτροπή Ελέγχου Τεχνικών Προδιαγραφών 
Ασυρματικών Συσκευών που προβλέπεται απο τις ισχύ- 
ουσες διατάξεις. 

2. Σε κάθε Ελληνικό Πιστοποιητικό έγκρισης τύπου, η 
αρμόδια υπηρεσία δίνει ένα αποκλειστικό κωδικό αριθμό. 

3. Αν η διαδικασία της έγκρισης σταματήσει απο υπαι¬ 
τιότητα του ενδιαφερομένου (π.χ. μή προσκόμιση τεχνι¬ 
κών ή άλλων στοιχείων) και αυτός δεν ανταποκριθεί 
μέσα σε δύο (2) μήνες απο σχετική ειδοποίησή του, τότε 
το όλο θέμα τίθεται στο αρχείο και κάθε αξίωση του 
ενδιαφερομένου παραγράφεται. Εάν στη συνέχεια 
εκδηλωθεί ενδιαφέρον για έγκριση του υπόψη τύπου 
ασυρματικής συσκευής, απαιτούνται τα πλήρη δικαιολο- 
γητικά και η όλη διαδικασία εξέτασης του αιτήματος 
τίθεται σε εφαρμογή εξ'αρχής. 

4. Τα τεχνικά έγγραφα και στοιχεία που υποβάλλονται 
στην αρμόδια υπηρεσία και αφορούν συγκεκριμένους 
τύπους ασυρματικών συσκευών θεωρούνται εμπιστευπ- 
κού χαρακτήρα. 

5. Τα εκδιδόμενα Ελληνικά Πιστοποιητικά έγκρισης 
τύπου θα αποστέλλονται και στο Ευρωπαϊκό Γραφείο 
Ραδιοεπικοινωνιών (ΕΡΙΟ) καθώς και στην εκδούσα 
αρχή του Αρχικού Πιστοποιητικού έγκρισης τύπου (ή 
αντί αυτών, μπορούν να αποστέλλονται σχετικές πλη¬ 
ροφορίες με ηλεκτρονικό ταχυδρομείο). 

Αρθρο 6 

ΙΣΧΥΣ-ΕΝΤΥΠΑ ΕΓΚΡΙΣΕΩΝ ΤΎΠΟΥ 

1. Η ημερομηνία λήξης των Ελληνικών Πιστοποιη¬ 
τικών Εγκρίσεων Τύπου που αφορούν την περίπτωση 

4.1. του ΑΡΘΡΟΥ 4 θα είναι η αντίστοιχη ημερομηνία 
λήξης ισχύος του Αρχικού Πιστοποιητικού Εγκρισης 
Τύπου. Σε καμία περίπτωση πάντως, η περίοδος ισχύος 
του Ελληνικού Πιστοποιητικού Εγκρισης Τύπου δεν θα 
υπερβαίνει τα δέκα (10) έτη. 

2. Η περίοδος ισχύος των Ελληνικών Πιστοποιητικών 
Εγκρίσεων Τύπου που αφορούν την περίπτωση 4.2. του 
ΑΡΘΡΟΥ 4 θα είναι δέκα (10) έτη. 

3. Επι του Ελληνικού Πιστοποιητικού Εγκρισης Τύπου 
μπορούν να αναγράφονται ειδικοί όροι ισχύος της 
χορήγησης, ιδιαιτέρως σε περιπτώσεις κατά τις οποίες 
η λειτουργία της συσκευής, εξαιτίας ισχυουσών διατά¬ 
ξεων είναι απαγορευτική ή περιοριστική. 

4. Με εγκύκλιο του Γενικού Διευθυντή Επικοινωνιών 
μπορεί να καθορίζεται ο γενικός τύπος των εντύπων 
που χρησιμοποιούνται για την έκδοση των Ελληνικών 
Πιστοποιητικών εγκρίσεων τύπου. 

Αρθρο 7 

ΣΗΜΑΝΣΗ ΑΣΥΡΜΑΤΙΚΩΝ ΣΥΣΚΕΥΩΝ 

1. Οι ασυρματικές συσκευές για τις οποίες χορηγείται 
Ελληνικό Πιστοποιητικό έγκρισης τύπου και διακινού- 
νται εμπορικά στην αγορά σύμφωνα με τις ισχύουσες 
κατα περίπτωση διατάξεις, πρέπει να φέρουν την ακό¬ 
λουθη σήμανση που πρέπει να είναι ευδιάκριτη και 
ανθεκτική: 

1.1. Ασυρματικές συσκευές Ελεγχόμενες: “ Α - Β - 
ΘΠ/ΥΜΕ " 

1.2. Ασυρματικές συσκευές Αρχικά Ελεγχόμενες: " Γ - 
Β - ΘΠ/ΥΜΕ ” 


2. Στη θέση των συμβόλων “Α", "Β" και Τ" της προη¬ 
γούμενης παραγράφου θα χρησιμοποιούνται: 

2.1. για το σύμβολο “Α", ένας κωδικός αριθμός. 

2.2. για το σύμβολο "Β", το όνομα της κατηγορίας 
στην οποία ανήκει η υπόψη ασυρματική συσκευή (π.χ. 
ΕΡϋ, 3-Ρ02 , νδΑΤ, 5ΝΘ. ΡΗ27, ΡΜΒ, 055Β κλπ). 

2.3. για το σύμβολο "Γ”, η εγΎΡαφή ΘΕΡΤ ή ΕΡΟ ανα- 
λόγως με την ισχύουσα συμφωνία μεταξύ των χωρών 
ΘΕΡΤ. 

3. Η σήμανση θα καθορίζεται στο αντίστοιχο Ελληνικό 
Πιστοποιητικό έγκρισης τύπου. 

4. Απαγορεύεται η χρησιμοποίηση σημάτων που μπο¬ 
ρούν να προκαλέσουν σύγχιση με τα σήματα της παρα¬ 
γράφου 1. 

5. Με εγκύκλιο του Γενικού Διευθυντή Επικοινωνιών 
καθορίζεται ο τρόπος σύνθεσης των κωδικών αριθμών 
και οι λεπτομέρειες για την εφαρμογή του άρθρου 
αυτού. 

Αρθρο 8 

ΕΛΕΓΧΟΣ-ΑΝΑΚΛΗΣΗ ΕΓΚΡΙΣΕΩΝ ΤΥΠΟΥ 

1. Ο έλεγχος των ασυρματικών συσκευών που εισά- 
γονται ή κατασκευάζονται ή συναρμολογούνται ή απο¬ 
θηκεύονται ή διακινούνται στην αγορά ως προς την 
συμμόρφωσή τους με τις διατάξεις του παρόντος κανο¬ 
νισμού, ανατίθεται στις υπηρεσίες Μεταφορών και 
Επικοινωνιών των Νομαρχιακών Αυτοδιοικήσεων. 

2. Για να εξασφαλιστεί οτι οι συσκευές που εμπίπτουν 
στο πεδίο εφαρμογής της απόφασης αυτής και που 
διατίθενται στην αγορά, ανταποκρίνονται στις απαιτή¬ 
σεις και τους όρους του καθεστώτος του παρόντος 
κανονισμού, διεξάγεται συχνά δειγματοληπτικός έλεγ¬ 
χος. Τα εντεταλμένα όργανα της προηγούμενης παρα¬ 
γράφου έχουν το δικαίωμα διενέργειας ελέγχων σε 
οποιοδήποτε χώρο εμπορικής διακίνησης ασυρματικών 
συσκευών, κατα άτακτα χρονικά διαστήματα και χωρίς 
υποχρέωση προειδοποιήσεων για την πραγματοποίηση 
ελέγχων. 

3. Για την διενέργεια των ελέγχων, τα εντεταλμένα 
όργανα κατα περίπτωση μπορούν να ζητούν την συν¬ 
δρομή Αστυνομικών αρχών και άλλων συναρμόδιων 
υπηρεσιών. 

4. Για κάθε έλεγχο ενός συγκεκριμένου τόπου ασυρ¬ 
ματικής συσκευής παραλαμβάνεται και σφραγίζεται 
δείγμα δύο (2) συσκευών. Η μία συσκευή ελέγχεται και 
η δεύτερη φυλάσσεται για έλεγχο σε περίπτωση που 
προκύψουν διαφωνίες με έχοντα ένομο συμφέρον 
έμπορο ασυρματικών συσκευών, Το πρακτικό ελέγχου 
και σφράγισης των συσκευών υποβάλλεται στην αρμό¬ 
δια υπηρεσία και στη συνέχεια κοινοποιείται υπηρεσια¬ 
κά στο φυσικό ή νομικό πρόσωπο στην κατοχή του 
οποίου ευρίσκονται οι συσκευές που ελήφθησαν ως 
δείγμα και επίσης στο φυσικό ή νομικό πρόσωπο που 
υπέβαλε την αίτηση για την έκδοση της αντίστοιχης 
Εγκρισης τύπου. 

5. Τα εντεταλμένα όργανα για πραγματοποίηση ελέγ¬ 
χων καθώς και οι εμπλεκόμενες υπηρεσίες και εργα¬ 
στήρια, δεν φέρουν καμιά ευθύνη για την κατάσταση 
των ασυρματικών συσκευών που αποτέλεσαν δείγματα 
ελέγχου. 

6. Σε περιπτώσεις που προκύπτουν διαφορές μεταξύ 
των χαρακτηριστικών των ελεγχομένων δειγμάτων σε 
σχέση με τα αναγραφόμενα χαρακτηριστικά επι των 

Ελληνικών Πιστοποιητικών Εγκρίσεων Τύπου, η αρμό¬ 
δια υπηρεσία ενημερώνει το φυσικό ή νομικό πρόσωπο 
που υπέβαλε την αίτηση για την αντίστοιχη Εγκριση 
Τύπου και ζητά εντός εύλογου χρονικού διαστήματος 
τις τυχόν απόψεις του κατασκευαστή. Εφόσον εντός 
της παραπάνω προθεσμίας δεν κατατεθούν γραπτές 
απόψεις ή αυτές δεν δικαιολογούν ικανοποιητικά τις 
διαφορές που διαπιστώθηκαν κατα τον έλεγχο, σύμφω¬ 
να με τις ισχύουσες διατάξεις και τους κανόνες της 
Επιστήμης και της Τεχνικής, το αμέσως ανώτερο υπη¬ 
ρεσιακά κλιμάκιο απο εκείνο που χορήγησε την αντί¬ 
στοιχη έγκριση τύπου, με απόφασή του, ανακαλεί την 
σχετική Εγκριση Τύπου και παραγγέλνει την απόσυρση 
των αντίστοιχων συσκευών εντός της Ελληνικής επικρά¬ 
τειας. Στη συνέχεια, η αρμόδια υπηρεσία, ενημερώνει 
τις αντίστοιχες κρατικές αρχές ΘΕΡΤ ανσφέροντας και 
τους λόγους που οδήγησαν στην απόφαση αυτή. 

7. Εάν στη συνέχεια εκδηλωθεί ενδιαφέρον για έγκρι¬ 
ση του υπόψη τύπου ασυρματικής συσκευής, απαιτού¬ 
νται τα πλήρη δικαιολογητικά και η όλη διαδικασία εξέ¬ 
τασης του αιτήματος τίθεται σε εφαρμογή εξαρχής. 
Στην περίπτωση αυτή, η αρμόδια υπηρεσία, ζητά επι¬ 
πλέον, ειδική τεχνική έκθεση του κατασκευαστή απο 
την οποία να προκύπτουν σχετικές διασφαλίσεις. 

8. Με εγκύκλιο του ο Γενικός Γραμματέας Επικοινω¬ 
νιών μπορεί να καθορίζει τις επιμέρους διαδικασίες 
ελέγχου καθώς και λεπτομέρειες εφαρμογής του παρό¬ 
ντος κανονισμού. 

Αρθρο 9 

ΜΕΤΑΒΑΤΙΚΕΣ ΔΙΑΤΑΞΕΙΣ ΚΑΙ ΙΣΧΥΣ ΤΟΥ ΚΑΝΟΝΙΣΜΟΥ 

1. Απο την ισχύ της απόφασης αυτής παύουν να 
εφαρμόζονται οι διατάξεις για την έκδοση Εγκρισης 
Κυκλοφορίας σε ασυρματικές συσκευές που εμπίπτουν 
στο πεδίο εφαρμογής του παρόντος κανονισμού και 
καταργούνται οι διατάξεις των άρθρων 4, 5 και 6 της 
15917/1982 (Β-896) Απόφασης “τρόπος λειτουργίας και 
τεχνικά χαρακτηριστικά ειδικών ραδιοδικτύων”. 

2. Εγκρίσεις Κυκλοφορίας που εκδόθηκαν σύμφωνα 
με τις διατάξεις της 60600/1993 (Β-280) ΚΎ.Α. και που 
αφορούν ασυρματικές συσκευές που εμπίπτουν στο 
πεδίο εφαρμογής του παρόντος κανονισμού διατηρούν 
την ισχύ τους μέχρι 31-12-1999. 

3. Καταργούμε την απόφαση μας 89200/1992 (Β-590) 
"Τεχνικός Κανονισμός για ραδιοτηλεφωνικές συσκευές 
που λειτουργούν στις ζώνες συχνοτήτων μεταξύ 30 και 
1000 ΜΗζ" καθώς και την τροποποιητική της απόφασή 
μας 109900/1994 (Β-1) “Τροποποίηση του Τεχνικού 
Κανονισμού για ραδιοτηλεφωνικές συσκευές που λει¬ 
τουργούν στις ζώνες συχνοτήτων μεταξύ 30 και 1000 
ΜΗζ’\ 

4. Αιτήσεις για παροχή Εγκρισης τύπου και Τεχνικά 
Ισοδύναμου τύπου που θα έχουν υποβληθεί στην αρμό¬ 
δια υπηρεσία μέχρι την ημερομηνία έναρξης ισχύος της 
παρούσας απόφασης θα εξετασθούν σύμφωνα με τις 
διατάξεις των αποφάσεων 89200/1992 και 109900/1994. 

5. Εγκρίσεις τύπου και Τεχνικά Ισοδύναμου τύπου 
που εκδόθηκαν σύμφωνα με τις διατάξεις των αποφά¬ 
σεων 89200/1992 και 109900/1994, ισχύουν μέχρι την 
αντίστοιχη ημερομηνία λήξης τους και πάντως όχι 
πέραν της 31-12-1999. 

6. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 


Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1997 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠΟΥΡΓΌΣ ΟΙΚΟΝΟΜΙΚΟΝ 

Α.-Α. ΤΙΟΧΑΤΖΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡ. ΚΑΣΤΑΝΙΔΗΣ 
-«- 

Αριθ. Γ.Ν. 28 59 (6) 

Καθορισμός απαιτούμενου αριθμού θέσεων στάθμευσης 
και άλλες σχετικές ρυθμίσεις στην εντός των Διοικη¬ 
τικών ορίων του Δήμου Καλαμαριάς περιοχή. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 2 παρ. 4 του Ν. 960/79 «περί 
επιβολής υποχρεώσεων προς δημιουργία χώρων σταθ- 
μεύσεως αυτοκινήτων διά την εξυπηρέτησιντων κτιρίων- 
και ρυθμίσεως συναφών θεμάτων·· (ΦΕΚ 194 Α779). 

2. Τις διατάξεις των άρθρων 1 και 2, του άρθρου 9 παρ. 
1, 2 και 3 και άρθρου 10 παρ. 1 του ΠΔ 350/10.9.1996 
«Ρύθμιση υποχρεώσεων εξασφαλίσεως χώρων σταθμεύ- 
σεως αυτοκινήτων σε πόλεις της χώρας καθώς και στις ε¬ 
κτός του εγκεκριμένου σχεδίου περιοχές αυτών» (Α’ 
230/96}. 

3. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (Α’ 137), όπως προστέθη¬ 
κε με το άρθρο 27 του Ν. 2081 /92 (Α' 154). 

4. Την με αριθ. 49787/2419/31.7.87 Απόφαση 
Υ.ΠΕ.ΧΩ.Δ.Ε. «Έγκριση γενικού πολεοδομικού σχεδίου 
(Γ.Π.Σ.) του Δήμου Καλαμαριάς (Ν. Θεσσαλινίκης)» (ΦΕΚ 
1019Δ/87). 

5. Το από 2/22.6,88 Π.Δ. «Έγκριση πολεοδομικής μελέτης 
μίας πολεοδομικής ενότητας, τμημάτων οκτώ Πολεο- 
δομικών ενοτήτων και δύο ζωνών ειδικών χρήσεων του 
Δήμου Καλαμαριάς (Ν. Θεσσαλονίκης} και τροποποίηση ε¬ 
γκεκριμένου σχεδίου» (ΦΕΚ 613Δ/88), όπως ισχύει σήμερα. 

6. Την ΔΠ/ΠΜ/59356/1831/90/2.9.91 Απόφαση του 
Νομάρχη Θεσσαλονίκης «Αναθεώρηση τμήματος του 
σχεδίου πόλεως του Δήμου Καλαμαριάς Ν. Θεσσαλο¬ 
νίκης» (ΦΕΚ671Δ/1991), όπως ισχύει σήμερα. 

7. Την με αριθ. 62555/5072/10.10.1990 Απόφαση 
Υ.ΠΕ.ΧΩ.Δ.Ε. «Ορισμός βασικού οδικού δικτύου Ν. Θεσ¬ 
σαλονίκης» (ΦΕΚ561Δ/1990). 

8. Την με αριθ. πρωτ. ΔΤΥ/1462/4.3.97 «Απιολογική έκ¬ 
θεση του άρθρου 9 παρ. 1 του Π,Δ, 350/10.9.96» του τμή¬ 
ματος Πολεοδομίας της Δ/νσης Τεχνικών Υπηρεσιών του 
Δήμου Καλαμαριάς. 

9. Την 258/1997 Απόφαση του Δημοτικού Συμβουλίου 
Καλαμαριάς. 

10. Το γεγονός ότι η Περιφερειακή Διοίκηση Νομού 
Θεσσαλονίκης έλαβε γνώση της 258/97 Απόφαση του 
Δ.Σ. Καλαμαριάς, έλεγξε το Νομότυπο αυτής και την έθε¬ 
σε στο αρχείο την 27.3.97. 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού καιτου οικείου Ο.Τ.Α., αποφα¬ 
σίζουμε: 

Άρθρο 1 

Πεδίο εφαρμογής της Απόφασης αυτής είναι ολόκληρη 
η έκταση η εντός των Διοικητικών ορίων αρμοδιότητας 

του Δήμου Καλαμαριάς, όπως αυτή ειδικότερα ρυθμίζε¬ 
ται από τις διατάξεις του Γ.Π.Σ. Καλαμαριάς (ΦΕΚ 
1019Δ/87), της μελέτης αναθεώρησης (ΦΕΚ 671Δ/91), 
της μελέτης επέκτασης (ΦΕΚ 613Δ/88) καθώς και των επί 
μέρους νομιθετικών ρυθμίσεων ρυμοτομίας και άλλων, 
που αφορούν στο Δήμο Καλαμαριάς. 

Άρθρο 2 

Εντός των περιοχών που αναφέρονται στο προηγούμε¬ 
νο άρθρο, ο απαιτούμενος αριθμός των θέσεων στάθμευ¬ 
σης αυτοκινήτων προκύπτει από τον καθορισμό της επι¬ 
φάνειας, ανάλογα μετηνχρήση, που θα αντιστοιχεί σε μία 
θέση στάθμευσης ως εξής: 

1. Για κατοικία: Μία θέση ανά 200 τ.μ. επιφάνειας κτιρί¬ 
ου. 

2. Για κτίρια γραφείων κ.λπ. χρήσεων όπως στο άρθρο 2 
παρ. 2 του Π.Δ. 350/10.9.96: Μία θέση ανά 50 τ.μ. επιφά¬ 
νειας κτιρίου. 

3. Για γρεφεία κ.λπ. χρήσεις όπως στο άρθρο2 παρ. 2του 
Π.Δ. 350/10.9.96 αλλά μεμονωμένα ή συνοδευτικά κτιρίων 
κατοικίας: Μία θέση ανά 80 τ.μ. επιφάνειας κτιρίου. 

4. Γ ια υπεραγορές τροφίμων ή άλλων ειδών καί πολυ¬ 
καταστήματα: Μία θέση ανά 20 τ.μ. επιφάνειας κτιρίου. 

5. Γ ια εστιατόρια, ζαχαροπλαστεία, αναψυκτήρια και 
γενικά χρήσεις αναψυχής εφόσον δεν ρυθμίζονται διαφο¬ 
ρετικά με άλλη διάταξη: Μία θέση ανά 60 τ.μ. επιφάνειας 
κτιρίου. 

6. Γ ια κέντρα διασκέδασης: Μία θέση ανά 20 τ.μ. επιφά¬ 
νειας κτιρίου. 

7. Γ ια χώρους συνάθροισης κοινού (θέατρα, κινηματο¬ 
γράφοι, αίθουσες συγκεντρώσεων κ.λπ.) κτίρια πολιτιστι¬ 
κών λειτουργικών (βιβλιοθήκες, αίθουσες εκθέσεων, μου¬ 
σεία κ.λπ.), εμπορικές εκθέσεις και λοιπές παρεμφερείς 
χρήσεις: Μία θέση ανά 100 τ.μ. επιφάνειας κτιρίου. 

8. Για νοσοκομεία, κλινικές θεραπευτήρια κ.λπ.: Μία θέ¬ 
ση ανά 10 κλίνες. 

9. Γ ια γηροκομεία, άσυλα και λοιπές παρεμφερείς χρή¬ 
σεις: Μία θέση ανά 25 κλίνες. 

10. Για παιδικούς σταθμούς, εκπαιδευτήρια (ιδιωτικά ή 
δημόσια) στοιχειώδους και μέσης βαθμίδας εκπαίδευσης 
και λοιπές παρεμφερείς χρήσεις: Μια θέση ανά 2 αίθου¬ 
σες διδασκαλίας. 

11. Για ανώτερα και ανώτατα εκπαιδευτικά ιδρύματα: 
Μία θέση ανά 100τ.μ. επιφάνειας κτιρίου. 

12. Για γυμναστήρια, γήπεδα αθλοπαιδιών, εν γένει α¬ 
θλητικές εγκαταστάσεις: Μία θέση ανά 200 τ.μ. επιφάνει¬ 
ας άθλησης. Στον αριθμό των θέσεων που προκύπτει προ¬ 
στίθεται μία θέση ανά 25 θέσεις θεατών, εφόσον για τα υ¬ 
πόψη κτίρια ή εγκαταστάσεις προβλέπονται κερκίδες, 

13. Για συνεργεία αυτοκινήτων: Μία θέση ανά 70 τ.μ. ε¬ 
πιφάνειας κτιρίου. 

14. Για βιομηχανίες, βιοτεχνίες, επαγγελματικά εργα¬ 
στήρια και λοιπές παρεμφερείς χρήσεις: Μία θέση ανά 
100 τ.μ. επιφάνειας κτιρίου. 

15. Για αποθήκες χωρίς προθήκες, εγκαταστάσεις χον¬ 
δρεμπορίου κ.λπ.: Μία θέση ανά 300 τ.μ. μικτής επιφάνει¬ 
ας του κτιρίου. 

16. Για ξενοδοχεία και εν γένει τουριστικές εγκαταστά¬ 
σεις: Μια θέση ανά 5 κλίνες. Ειδικά για ξενοδοχεία που 
διαθέτουν αίθουσες εστιατορίων και εν γένει αίθουσες 
συνάθροισης κοινού, πέρα από τις απαιτούμενες από 
τους κανονισμούς του Ε.Ο.Τ., εφαρμόζονται για τις αί¬ 
θουσες αυτές και περιπτώσεις 5, 6 και 7 αναλόγως. 


Άρθρο 3 

Όλες οι λοιπές διατάξεις του Π Δ 350/1996, πληντου άρ¬ 
θρου 2 αυτού, ισχύουν ως έχουν για την περιοχή του 
Δήμου Καλαμαριάς, όπως αυτή καθορίζεται στο άρθρο 1 
της παρούσας Απόφασης. 

Άρθρο 4 

Η ισχύς της απόφασης αυτής αρχίζει από την υπογρα¬ 
φή της από τον Νομάρχη Θεσσαλονίκης. 

Η παρούσα να δημοσιευθεί στην Εφημερίθδα της 
Κυβερνήσεως. 

Θεσσαλονίκη, 16 Μαΐου 1997 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΔΟΠΟΥΛΟΣ 
-»- 

Αρίθ. Ε-Κ. 7 401 (7) 

Επιβολή προστίμου στο Πιστωτικό Ίδρυμα ΟΗΕΘΙΤ 
ΙΥΟΝΝΑΙ $ ΟΡ ΕΘΕ για παραβάσεις της Νομοθεσίας πε¬ 
ρί Αμοιβαίων Κεφαλαίων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση της 103/18.3.1997 του Δ.Σ 
Κεφαλαιαγοράς Θέμα 3ο) 

Αφού έλαβε υπόψη: 

Ι.Τοάρθρο78παρ. ζκαιετου Ν. 1969/91 (ΦΕΚ167Α)ό¬ 
πως τροποποιήθηκε με4το άρθρο 11 του Ν. 2166/93 καιτο 
άρθρο 18 του Ν. 2198/94 (ΦΕΚ 43Α) και ισχύει σήμερα. 

2. Το άρθρο 47παρ. 1 του Ν. 1969/1991. 

3. Τις αποφάσεις της 119ης/25.8.92 και 140ης/9.3.93 
Συνεδρίασης της Επιτροπής Κεφαλαιαγοράς. 

4. Τα με Α.Π.: 71/15.1.97 και 610/13.3.97 έγγραφα του 
Πιστωτικού Ιδρύματος ΟΠΕΟΙΤΙΥΟΝΝΑΙ5 ΘΠΕΟΕ. 

5. Τις επιστολές της Επιτροπής Κεφαλαιαγοράς με Α.Π. 
7006/14.1.97 και 7185/26.2.97. 

6. Την ανάγκη εφαρμογής των άρθρων 49α και 49β του Ν. 
1969/1991 για την υποχρέωση ενημέρωσης της Επιτροπής 
Κεφαλαιαγοράς των προς πώληση μεριδίων ξένων 
Αμοιβαίων Κεφαλαίων (ΟΣΕΚΑ) στην Ελλάδα, αποφασίζει 
ομόφωνα: 

Επιβάλλει στο Πιστωτικό Ίδρυμα ΟΗΕΟΙΤ ΙΥΟΝΝΑΙ3 
ΘΠΕΟΕ : α) πρόστιμο ύψους τεσσάρων εκατομμυρίων 
(4.000.000) δραχμών, σύμφωνα μες τις διατάξεις 47 παρ. 1 
και 49β παρ. 1 του Ν. 1969/1991, εξαιτίας της διαφήμισης 
του Αμοιβαίου Κεφαλαίου ΟΡΕΘΙΤ ΕΥΟΝΝΑΙ5 ΙΑ,ΚΕ 
ΙΝΤΕΒΤΗϋ$Τ πριν την πάροδο του χρονικού διαστήματος 
των δύο μηνών μετά την κοινοποίηση των απαραίτητων δι- 
καιολογητικών και β) πρόστιμο ενός εκατομμυρίου για πα¬ 
ράβαση των αποφάσεων της 119ης/25.8.92 και 140ης/ 
9.3.93 Συνεδρίασης της Επιτροπής Κεφαλαιαγοράς εξαι¬ 
τίας της διαφήμισης των αμοιβαίων κεφαλαίων για απόδο¬ 
ση που αφορά διάστημα μικρότερο του έτους. 

Καλείται το ανωτέρω Πιστωτικό Ίδρυμα να καταβάλει ε¬ 
ντός 20 ημερών απάτης κοινοποίησης της παρούσας το δι¬ 
οικητικό πρόστιμο στο αρμόδιο Δημόσιο Ταμείο και να απο- 
στείλει αντίγραφο του σχετικού τριπλότυπου στη Γραμμα- 
τείατης Εππροπής Κεφαλαιαγοράς. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΑΠΟΦΑΣ Η 10/1997 (8) 

Μεταβίβαση πακέτου μετοχών ανωνύμων εταιρειών εισηγ¬ 
μένων στο Χρηματιστήριο Αξιών Αθηνών των οποίων το 
σύνολο του ενεργητικού υπερβαίνει τα 500 δισ. δρχ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΧΡΗΜΑΤΙΣΤΗΡΙΟΥ 
ΑΞΙΩΝ ΑΘΗΝΩΝ 
(Συνεδρίαση 22.5.97) 

Έχοντας υπόψη: 

1. Ταάρθρα20παρ. 1 περ. β'του Ν. 1806/88 όπως τροπο¬ 
ποιήθηκε με το άρθρο ΐθτου Ν. 2324/95, 22 παρ. 1 του Ν. 
1806/88 όπως τροποποιήθηκε με το άρθρο 19 του Ν. 
2324/95 και 24 του Ν. 1806/88 όπως τροποποιήθηκε με το 
άρθρο 21 του Ν. 2324/95. 

2. Τις διατάξεις του άρθρου 23 του Ν. 2324/95. 

3. Την από 27.4.90 απόφαση του Διοικητικού Συμβουλίου 
του Χρηματιστηρίου Αξιών Αθηνών. 

4. Την από 17.12.92 απόφαση του Διοικητικού Συμβου¬ 
λίου του Χρηματιστηρίου Αξιών Αθηνών. 

5. Την από 25.1.96 απόφαση του Διοικητικού Συμ¬ 
βουλίου του Χρηματιστηρίου Αξιών Αθηνών, αποφασί¬ 
ζουμε: 


1. Εντός κύκλου χειροκίνητες συναλλαγές πακέτων. 

1.1. Σε περίπτωση μεταβίβασης πακέτου μετοχών ανω¬ 
νύμων εταιρειών εισηγμένων στο Χρηματιστήριο Αξιών 
Αθηνών, των οποίωντο σύνολο του ενεργητικού υπερβαί¬ 
νει τα 500 δισ. δραχμές δεν ισχύει ο περιορισμός του α¬ 
ριθμού των εντολέων που τίθεται στην από 25.1.96 από¬ 
φαση του Διοικητικού συμβουλίου του Χ.Α.Α. (παρ. 1, 
περί. 1.). 

2. Χρηματιστηριακές συμβάσεις με συμψηφιστική εγγρα- 
φή. 

2.1. Σε περίπτωση μεταβίβασης πακέτου μετοχών ανω¬ 
νύμων εταιρειών εισηγμένων στο Χρηματιστήριο Αξιών 
Αθηνών, των οποίωντο σύνολο του ενεργητικού υπερβαί¬ 
νει τα 500 δισ. δραχμές δεν ισχύει ο περιορισμός του α¬ 
ριθμού των εντολέων που τίθενται στην από 25.1.96 από¬ 
φαση του Διοικητικού συμβουλίου του Χ.Α.Α. (παρ. 2, περ 

2 . 2 .). 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 
ΜΑΝΩΛΗΣΞΑΝΘΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



